1.

Á MHEABHRÚ DI — na conclúidí ón gComhairle an 10 Samhain 2020 maidir leis an mbeartas maoine intleachtúla agus an t-athbhreithniú ar an gcóras dearaí tionsclaíocha san Aontas (1); — an Teachtaireacht ón gCoimisiún an 25 Samhain 2020An intellectual property action plan to support the EU’s recovery and resilience [Plean gníomhaíochta um maoin intleachtúil chun tacú le téarnamh agus teacht aniar an Aontais] (2), ina sainaithnítear maoin intleachtúil mar phríomhshócmhainn don Aontas Eorpach, á aithint ag an am céanna nach mór beartais dhea-chalabraithe a chur i bhfeidhm le go mbeidh sí éifeachtach chun cabhrú le cuideachtaí leas a bhaint as a n-aireagáin agus as a bhfuil cruthaithe acu, ag áirithiú go bhfónann na beartais sin don gheilleagar agus don tsochaí ina hiomláine; — na conclúidí ón gcruinniú speisialta a bhí ag an gComhairle Eorpach an 24 agus an 25 Bealtaine 2021 (3), go háirithe an iarraidh uaithi go gcuirfí dlús leis an obair chun rochtain dhomhanda chothromasach ar vacsaíní COVID-19 a áirithiú agus chun tiomantas an Aontais agus na mBallstát do dhlús a chur le comhroinnt vacsaíní chun tacú le tíortha atá i ngátar agus chun cuidiú le hacmhainneacht monaraíochta áitiúil a fhorbairt, i gcomhréir le Dearbhú na Róimhe maidir leis an gCruinniú Mullaigh Sláinte Domhanda; — na Conclúidí ón gComhairle an 23 Aibreán 2021 maidir le Foireann na hEorpa (4) ina dtugtar aghaidh ar ghnéithe domhanda phaindéim COVID-19, ina luaitear go bhfuil sé bunriachtanach rochtain dhomhanda thráthúil, chothrom agus chomhionann a áirithiú ar vacsaíní, teiripe agus diagnóisic atá sábháilte, inacmhainne agus éifeachtach i gcoinne COVID-19. Sa chomhthéacs sin, dearbhaítear sna conclúidí go bhfuil an tAontas agus a Bhallstáit i gcroílár na n-iarrachtaí iltaobhacha ábhartha, go háirithe i ndáil leis an Luasaire um Rochtain ar Uirlisí COVID-19 agus an tsaoráid COVAX atá aige; — an teachtaireacht ón gCoimisiún an 17 Feabhra 2021: HERA Incubator: Anticipating together the threat of COVID-19 variants [Gorlann HERA: An bhagairt i ndáil le hathraitheacha COVID-19 a thuar le chéile] (5), ina meastar gur ceann de na bealaí is tapúla chun táirgeadh vacsaíní a mhéadú é na hacmhainneachtaí monaraíochta agus cóimeála/críochnaithe a neartú, a bhféadfadh comhroinnt dheonach feasa gnó agus maoine intleachtúla maidir le vacsaíní agus a dteicneolaíochtaí a bheith i gceist leis, chun an t-am is gá chun na teicneolaíochtaí sin a aistriú a laghdú; — aontachas an Aontais le hAcht na Ginéive de Chomhaontú Liospóin i dtaca le Sonrúcháin Tionscnaimh agus Tásca Geografacha, rud a rannchuidigh le córais chosanta na dtásc geografach a fheabhsú agus a nuachóiriú ar an leibhéal domhanda; agus meabhraítear di go bhfuil sí faoi réir chun féachaint ar chóras a thabhairt isteach le haghaidh cosaint sui generis do tháirgí neamhthalmhaíochta ar leibhéal an Aontais, ar bhonn measúnú tionchair críochnúil ar na costais agus na sochair a d’fhéadfadh éirí as, agus ag tógáil ar aiseolas ó na geallsealbhóirí don mheasúnú ar thionchar tionscanta agus don chomhairliúchán poiblí a rinne an Coimisiún le déanaí; — na Conclúidí ón gComhairle an 21 Meán Fómhair 2020 (6), ina n-iarrtar go ndéanfaí gníomhaíochtaí chun go mbeidh FBManna in ann lántairbhe a bhaint as deiseanna an Mhargaidh Aonair, lena n-áirítear trí infheistíochtaí fáis a chumasú trí infheistíochtaí bunaithe ar an maoin intleachtúil a éascú do FBManna; sna conclúidí sin freisin ba dhíol sásaimh di an Teachtaireacht ón gCoimisiún an 10 Márta 2020Long term action plan for better implementation and enforcement of single market rules [Plean Gníomhaíochta fadtéarmach chun rialacha an Mhargaidh Aonair a chur chun feidhme agus a fhorfheidhmiú ar bhealach níos fearr] (7), ina gcuirtear i bhfios go láidir gur gá forfheidhmiú na gceart maoine intleachtúla agus na dtoirmeasc nó srianta ar earraí góchumtha nó aindleathacha a chur sa mhargadh aonair a neartú;